Un medic român din SUA, în prima linie pentru vaccinarea populației. Cum se vede din spitalul său apariția primelor doze de vaccin.
Primele doze de vaccin anti-COVID din SUA au fost scoase dintr-o fabrică din Michigan. Eficacitatea vaccinului este de 95%, în timp ce la antigripal este de doar 70%. Organizarea trebuie să fie impecabilă: vaccinul trebuie ținut la minus 70 de grade.
Medicul Adrian Pop, din New York coordoneaza toată situația de COVID în Spitalul Huntington din Long Island. Acesta spune cum se vede din spitalul său apariția primelor doze de vaccin Pfizer anti-COVID."Probabil să începem vaccinarea în spital începând de marți dimineața. Au prioritate, în principiu, personalul medical care are contact direct cu bolnavii de COVID și apoi vârstnicii și persoanele cu risc crescut. După cum ați aflat, acest vaccin trebuie depozitat la temperaturi foarte scăzute, de minus 70 de grade celsius și trebuie transportat în mașini frigorifice speciale. Noi, la spital, va trebui să avem niște congelatoare speciale care au fost instalate în ultimele câteva zile.", spune medicul Adrian Pop.